kardosdrur/scandi-wiki huggingface dataset:
Katinka (band)

Katinka Band (tidligere Katinka) er et dansk rockpopband dannet i 2012 af sangskriver og sangerinde Katinka Bjerregaard og guitarist og producer Simon Ask. Bandet er siden blevet udvidet med korsanger Marie Hageltorn Christiansen og trommeslager Tobias Rye Adomat.

Stil og udgivelser 
Katinka Bjerregaard synger egne personlige tekster og spiller ukulele. Simon Asks produktioner er halvelektroniske.

Gruppen udsendte i 2014 debut-EP'en I røntgen.

Bandet har blandt andet spillet på Vega, Heartland Festival, Smukfest, Haven og Roskilde Festival. Derudover har Katinka optrådt til den tv-transmitterede uddeling af kronprinsparrets priser samt i DR's Koncerthuset som en del af P6 Beat Rocker.

Hæder 
I 2015 vandt Katinka DR's talentudviklingsprogram KarriereKanonen.

Ved prisuddelingen Årets Steppeulv 2017 vandt Katinka prisen som 'Årets Håb'. Prisen uddeles af Foreningen af Danske Musikkritikere.

I 2018 vandt Katinka Bjerregaard og Simon Ask Carl Prisen som 'Årets Komponist - pop' for albummet 'Vi er ikke kønne nok til at danse'. Prisen uddeles af musikforlæggerne.

I 2019 modtog Katinka Bjerregaard Spoken Word Prisen 2019. Prisen uddeles af Odense Spoken Word Festival.

Diskografi 
Album

 Ekstremsport (2022)
 Vokseværk (2018)

 Vi er ikke kønne nok til at danse (2017)

Ep'er
 Lufthuller (2016)
 I røntgen (2014)

Singler

 "Lad dine hænder vandre" (2018)
 "De juleløse holder jul" (2017)

 "Du tænker ikke" (2016)
 "Du rejser" (2015)

Forsanger Katinka Bjerregaard figurerer desuden på nummeret "Sprog" af den danske rapgruppe Benal. Og på nummeret "Slipper Snoren" af rockgruppen Magtens Korridorer.

Referencer

Eksterne henvisninger 
 

Musikgrupper fra Danmark
Royal Museums Greenwich

Royal Museums Greenwich er fællesbetegnelsen for fire museer i Greenwich, London.

De fire er:
 National Maritime Museum
 Queen's House
 Royal Greenwich Observatory
 Cutty Sark

Eksterne henvisninger 
 Royal Museums Greenwichs officielle hjemmeside 

Museer i London
Greenwich
Katinka

Katinka er et pigenavn, der nok stammer fra Rusland eller Ungarn som en kælenavnsform af Katarina eller Ekaterina. Katinka kan også henvise til en række andre emner:

Kunst og musik 
 Ved vejen, en film fra 1988 med den engelske titel Katinka
 Katinka (operette), en operette fra 1915
 Katinka (sang), det hollandske bidrag til Eurovision Song Contest 1962
 Katinka (band), en dansk musikgruppe
 Katinka, Katinka, luk vinduet op, en sang af Sigfred Pedersen

Personer 
 Katinka Bjerregaard, dansk sanger
 Katinka Hosszú, ungarsk svømmer
 Katinka My Jones, dansk digter og forfatter

Steder 
 Katinka Village, Wisconsin
Slaget om Jylland

Slaget om Jylland kaldes et fodboldopgør mellem Jyllands to ældste fodboldklubber, Aalborg BK og Aarhus GF.

Aab og AGF er spillet 129 kampe mod hinanden. Aab har vundet 51 af kampene, mens AGF har vundet 48 af kampene. De resterende 30 kampe er endt uafgjort.

Seneste opgør blev spillet den 17. maj 2016 og endte med 2-0 til AGF.

Fodbold i Danmark
4000-serien

4000-serien er en familie af industri standard integrerede kredsløb (IC) som implementerer forskellige typer af logiske funktioner ved at anvende CMOS-teknologi (CMOS er kort for eng. Complementary Metal-Oxide Semiconductor) - og som stadig anvendes i dag (2015).

4000-serien blev introduceret af RCA som CD4000 COS/MOS serien i 1968, som en lavenergi og mere bred anvendelig alternativ til 7400-serien af transistor-transistor logic (TTL) logik mikrochips. 
(RCA gruppen som designede de første mikrochips i serien, blev ledet af Albert Medwin.) 
Næsten med det samme, fabrikerede alle aktive IC-producenter mikrochips fra denne serie. RCA markedsførte linjen som COSMOS, der står for eng. COmplementary Symmetry Metal-Oxide Semiconductor. RCAs 4000-series produktkode navne fulgte RCA navngivningssystemet fx CA for analog, CD for digital- og havde ingen relation til Texas Instruments SN7400-seriens produktkodning.

4000-seriens dele havde fordelene lavere energiforbrug, bredere forsyningsspændingsmuligheder (3 V til 15 V) - og simplere kredsløbsdesign grundet den væsentligt højere mulige fanout. Men 4000-seriens langsommere hastighed (i starten omkring 1 MHz, sammenlignet med bipolar TTL's 10 MHz) begrænsede deres anvendelser til statiske eller langsommere hastigheder.

Nyere fabrikationsteknologi har stort set fjernet hastighedsbegrænsningen sammenlignet med 7400-serien, men  stadig med bagudkompatibilitet med de fleste kredsløbsdesign. Selvom alle halvledere kan skades eller ødelægges af elektrostatiske udladninger, gør CMOS-inputs høje impedans dem mere udsatte end  bipolar transistor-baserede, TTL enheder.

Med tiden blev CMOS forbedret så meget (specielt de senere serier såsom 74HC) at de udkonkurrerede TTL-mikrochips, men på samme tid fremkom LSI (CMOS) teknikker som overflødiggjorde en stor del af 4000-serien i mange anvendelser. 4000-serien er stadig bredt tilgængelig, men er mindre vigtig i dag end den var før ca. år 2000.

4000-serien blev udvidet i de sene 1970'ere og 1980'ere til at omfatte nye typer som implementerede nye funktioner - eller som var forbedrede funktioner af eksisterende chips i 4000-serien. De flest af disse chips fik produktkode numre i 45xx og 45xxx, men de opfattes stadig af ingeniører som del af 4000-serien.

I 1990'erne porterede producenter (fx Texas Instruments) 4000-serien til deres nye HCMOS teknologi med produktkoder såsom 74HCT4060, der havde ækvivalent funktionalitet til 4060 ICen men med meget højere hastighed.

4000-seriens integrerede kredsløb er blevet anvendt i menneskeskabte satellitter i flere årtier.

Kilder/referencer

Se også
 Liste af 4000-seriens integrerede kredsløb
 7400-serien
 Liste af 7400-seriens integrerede kredsløb
 Logisk gate

Eksterne henvisninger 

 List of 4000 series ICs  manufactured by NXP Semiconductors
 Thorough list of 4000 series ICs 
 4000B Series CMOS Functional Diagrams 
 4000 Series Logic and Analog Circuitry, By James M Bryant 

Digital elektronik
Integrerede kredsløb
Jascha Heifetz

Jascha Heifetz (fødselsnavn Iosif Ruvimovitj Khejfets  ; født 2. februar 1901 Vilnius , Russiske Kejserrige (nuv. Litauen), død 10. december 1987) blev født i en jødisk russisk familie og kendt som musikalsk vidunderbarn som violinist. Han begyndte at spille violin som 3 årig og allerede i 1910 fik han internationalt gennembrud ved en koncert med Berliner Philharmonikerne. Han flyttede som teenager i 1917 til USA, hvor hans Carnegie Hall-debut blev modtaget med stor begejstring. New York Times kaldte ham "måske den største violinist nogensinde".  Fritz Kreisler, en anden førende violinist fra det tyvende århundrede, sagde, da han havde hørt Heifetz' debut: "Vi kan lige så godt tage vores violiner og knække dem over vores knæ." Jascha Heifetz fik amerikansk statsborgerskab i 1925.

Heifetz havde en lang og succesfuld karriere, men efter en skade på sin højre arm i 1974, fokuserede han på at undervise.

Violinister
Musikere fra Litauen
Manuel Castillo

Manuel Castillo (født 8. februar 1930 i Sevilla, Spanien, død 1. november 2005) var en spansk komponist, pianist, lærer og professor.

Castillo studerede komposition privat hos forskellige lærere i Sevilla, tog derefter til Paris og studerede hos Nadia Boulanger.

Han har skrevet tre symfonier, orkesterværker, kammermusik, operaer, korværker, sange to klaverkoncerter og klaverstykker etc.

Castillo underviste som lærer og senere professor i klaver og komposition på Musikkonservatoriet i Sevilla.

Udvalgte værker 

 Symfoni nr. 1 (1969) - for orkester
 Symfoni nr. 2 (1992) - for orkester
 Symfoni nr. 3 "Digte af lys" (1994) - for orkester
 Sinfonietta "Hyldest til Manuel de Falla" (1996) - for orkester
 2 Klaverkoncerter (1958, 1966) - for klaver og orkester
 Violinkoncert (1985) - for violin og orkester

Kilde 
 Om Manuel Castillo på musicweb-international.com 

Komponister fra Spanien
Pianister fra Spanien
Professorer fra Spanien
Spaniere i 1900-tallet
Spaniere i 2000-tallet
Skai Jackson

Skai Jackson er en amerikansk skuespiller. Hun er bedst kendt for sin rolle som Zuri Ross i Disney Channel sitcom Jessie, og har i øjeblikket hovedrollen i Disney serien Bunk'd.

Skai Jackson blev født i New York City. Hun begyndte sin karriere som børnemodel i talrige reklamer, herunder for Band-Aid plastre.
                        
Hendes første store rolle var i den uafhængige film Liberty Kid (2007). Efterfulgt af andre film som Rescue Me(2008) og The Rebound (2009). I 2009 blev hun castet til Nickelodeons animerede serie Bubble Guppies hvor hun spiller rollen som lille fisk Fra 2010 til 2011. Hun gæsteoptrådte i tv-serierne Team Umizoomi, Royal Pains og Boardwalk Empire. Hun havde også småroller i de 2011 film Arthur og Smølferne.
I 2011 blev hun castet som Zuri Ross i Disney Channel sitcom Jessie. I 2014 gæsteoptrådte hun i en episode af Disney Channels animerede serie Ultimate Spider-Man. I 2015 begyndte hun at medvirke i bunk'd som er et spin-off hvor Jackson vil gentage hendes rolle som Zuri Ross.

Eksterne henvisninger 

 

Børneskuespillere fra USA
Krokau

Krokau er en by og en kommune i det nordlige Tyskland, beliggende i Amt Probstei i den nordlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Krokau er beliggende ved Bundesstraße 502 mellem Kiel og Schönberg , omkring 1 km vest for denne og omkring 6 km syd for Østersøen.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Iglesia ni Cristo

Iglesia ni Cristo INC, også kaldet Church of Christ eller Kristi Kirke er en kristen kirke etableret i Filippinerne i 1914 af Felix Manolo. INC er repræsenteret i 89 lande, herunder Danmark.

Eksterne henvisninger 

Kristen teologi
Kultur i Filippinerne
Det lille Kunstnerhjem, Vindheimar

Det lille Kunstnerhjem, Vindheimar, som blev oprettet 21. juni 2010, rummer efterladte værker af det nordiske kunstnerægtepar, Alfred I. Jensen, f. 18. september 1917, d. 3. december 2006, og hans første hustru, Maria H. Ólafsdóttir, f. 6. maj 1921, d. 24. juli 1979.

De købte det faldefærdige smedehus i Næsby syd for Susåen i 1963, reparerede det og indrettede det som sommerhus, så de og deres to døtre, som ellers boede på Frederiksberg i København, kunne få frisk luft i lungerne og sol på kroppen. De kaldte huset Vindheimar efter hendes fødegård i Island.

Efter Marias død flyttede Alfred permanent til Vindheimar, og da han selv døde som 89-årig, efterlod han over 300 oliemalerier, samt såkaldte 'brændebilleder' og en stor mængde kunst på papir til sin anden hustru, jordemoder/cand.mag. Jytte Aagot Møller.

Museet er åbent efter aftale.

Ekstern henvisning 
 Alfred - Det lille kunstnerhjem Vindheimar 

Kunstmuseer i Danmark
Kunstnerhjem i Danmark
Bygninger, konstruktioner og anlæg i Næstved Kommune
Stillads

Et stillads er en midlertidig arbejdsplatform eller ophængskonstruktion. Moderne stilladser er baseret på modulsystemer som kan bygges i flere etager og sektioner ved siden af hinanden. Ofte bliver stilladser forankret til objektet som stilladset er opstillet ved for styrket stabilitet.

Stilladser bruges både ved opførsel af nye bygninger og ved renovering som eksempelvis facade, vindueer eller tag.

I dag består stilladser typisk af rammer i aluminiumsrør eller stålrør i standardiserede længder og med gribeordninger og låseanordninger i hver ende for sammenføjning, stabilisering og udvidelse. Gulvene er gerne standardiserede moduler i aluminiumsprofiler og/eller vandfaste træplader med anordninger til at sikre forankring til stilladsets ramme.

Alt efter nationen er der forskellige krav til stilladser. I Danmark skal de fastgøres, og der skal være knæ og fodlister, der både sikrer arbejderne fra at falde ud, og forbipasserende mod værktøj der bliver sparket ned. I andre lande er kravene løsere og i Asien bruges stilladser af bambus i stor udstrækning.

Galleri

Eksterne henvisninger 

 Illustrated Formwork and Temporary Work Glossary
 New York City Scaffolding Regulations PDF (shows nine types of scaffolding) 
 OSHA Publication 3150, A Guide to Scaffold Use in the Construction Industry
 OSHA scaffold types illustrated
 Illustrations of many kinds of scaffolding

Byggeteknik
Stiger
Angrebet på Nya Varvet 1719

Angrebet på Nya Varvet fandt sted om natten mellem 7. oktober og 8. oktober og var et højdepunkt i den berømte søkriger Tordenskjolds karriere efter slaget i Dynekilen. En dristig og usædvanlig fræk overrumpling i en måneskinsnat med chalupper, som sneg sig ind i Nya Varvet med værftet og ankerpladsen helt i hans ånd. Det var også hans sidste kamp.

Nya Varvet 1719, Angrebet på
Franske regionvalg 2015

Franske regionvalg 2015 blev afholdt den 6. og 13. december 2015 i Frankrig. Valgene drejede sig om formandskaber i regionsrådene i Frankrig. Der er 17 Regionale formandskaber: 13 inden kontinentale Frankrig og Korsika, plus fire oversøiske. Selvom de ikke har lovgivningsmæssige autonomi, administrerer disse territoriale fællesskaber betydelige budgetter. Desuden er regionale valg ofte taget som en midtvejsevaluerende meningsmåling. De franske regionsrådsvalg er de første, som finder sted efter Terrorangrebene i Paris november 2015 og de sidste inden det franske præsidentvalg 2017.

Valgene finder sted i henhold til LOV nr. 2015-29 af 16. januar 2015 om afgrænsning af regioner, regionale valg og afdelingsvalg og ændring af valgkalenderen
Antallet af regioner (i de europæiske områder) var ved dette valg reduceret fra tidligere 22 til 13.

Meningsmålinger

Rådsmedlemmer efter område

1. Valgrunde (6. december) 

I 1. valgrunde var stemmefordelingen nationalt:
 Front National - 28,42%
 Republikanere - 26,93%
 Socialister - 23,46%
 Venstrefløjen - 7%
 De Grønne - 4,5%
 DLF - 2,5%
 Ekstreme Venstre - 2%
 UPR - 1%
 andre - 2%

Valgdeltagelsen var 50%.

Bemærkelsesværdigt var, at lederen af Front National Marine Le Pen og hendes niece Marion Maréchal-Le Pen begge fik mere end 40% af stemmerne i de to valgkredse, de stillede op i. Front National blev største parti i 6 kredse, Republikanerne i 4 kredse og Socialisterne i 2 kredse i Frankrig.

Regionsrådsformænd fordelt på partier i 2016 
Republikanerne – LR fik 7 formandsposter.

I første valgrunde fik Republikanerne formandsposterne i: Île-de-France (Paris og omegn), Pays de la Loire (i det vestlige Frankrig), Provence-Alpes-Côte d'Azur (Sydøstfrankrig, valgt: Christian Estrosi) og Réunion (oversøisk region).

I anden valgrunde fik Republikanerne formandsposterne i: Grand Est (Nordøstfrankrig), Auvergne-Rhône-Alpes (Centrale Østfrankrig) og Hauts-de-France (Nordvestfrankrig),

Fra Unionen af demokrater og uafhængige – UDI fik Hervé Morin formandsposten i Normandiet.

Socialistpartiet – PS fik formandsposterne i de fire regioner: Nouvelle-Aquitaine, Bretagne, Centre-Val de Loire og Occitanie.

Uafhængige venstre fik formandsposterne i de 2 regioner: Fransk Guyana (oversøisk region, valgt: Christian Estrosi) og Guadeloupe (oversøisk region).

I de øvrige to regioner (Korsika og Martinique) tilfaldt formandsposterne lokale partier. I disse regioner er der både formænd for de folkevalgte forsamlinger og for de udøvende (dvs. administrerende) råd.

Referencer

Eksterne henvisninger 

 "Front National wins opening round in France's regional elections" (The Guardien, 07.12.2015)  

Politiske valg i 2015
Regionvalg 2015
Mount Revelstoke National Park

Mount Revelstoke National Park  er en 260 km² stor nationalpark i Britisk Columbia i Canada, som blev oprettet i 1914. Parken ligger i  Selkirk Mountains og hvert år besøger omkring 600.000 mennesker  Mount Revelstoke og den nærliggende  Glacier National Park.

Parken indeholder en del af verdens eneste tempererede indlandsregnskov. Parken består af stejle og klippige bjerge, klimaet er varmt og fugtigt. Plante- og dyrelivet er varieret. Blandt planterne finder man blandt andet Kæmpe-Thuja og Østamerikansk Hemlock . Dyrearterne består blandt andet af det truede fjeldrensdyr , grizzlybjørn og sneged . Der findes også en isoleret bestand af banansnegl .

Eksterne kilder/henvisninger 

Parks Canada - Mount Revelstoke National Park 
 Parks Canada - Official National Parks and Mountain Guide 

Nationalparker i Canada
Britisk Columbia
Liste over danske vegetationer

De danske vegetationer kan overordnet grupperes i fem landskabelige elementer, og inden for disse er det især forskelligheder i de økologiske vilkår, som fremkalder variationerne i plantesamfundene.

Landskabselementer 
De fem landskabelige elementer i Danmark er:
 Kystvegetation
 Mosevegetation
 Hede og græsland på tør bund
 Skov
 Småbiotoper på åbent land

Kystvegetationer 

 Sandstrand (svarende til Natura 2000-betegnelsen Forstrand og begyndende klitdannelser)
 Embryonalklit (svarende til Natura 2000-betegnelsen Hvide klitter og vandremiler)
 Hvid klit (svarende til Natura 2000-betegnelsen Hvide klitter og vandremiler)
 Fikseret klit (svarende til Natura 2000-betegnelsen Stabile kystklitter med urteagtig vegetation (grå klit og grønsværklit))
 Klithede (svarende til Natura 2000-betegnelsen Kystklitter med dværgbuskvegetation (klithede))
 Klintekyster (svarende til Natura 2000-betegnelsen Klinter eller klipper ved kysten)
 Stenkyster (svarende til Natura 2000-betegnelsen Enårig vegetation på stenede strandvolde og Flerårig vegetation på stenede strande)
 Klippeskyster (svarende til Natura 2000-betegnelsen Klinter eller klipper ved kysten)
 Strandengskyster (svarende til Natura 2000-betegnelsen Strandenge)
 Vadekyster (svarende til Natura 2000-betegnelsen Vegetation af kveller eller andre enårige strandplanter, der koloniserer mudder og sand og Vadegræssamfund)

Mosevegetationer 

 Minerotrofe, oligotrofe moser (Fattigkær)
 Ombrotrofiske moser (svarende til Natura 2000-betegnelsen Aktive højmoser)
 Mesotrofe moser (Kalkkær)
 Eutrofe moser (svarende til Natura 2000-betegnelsen Rigkær)

Lysåbne, tørre vegetationer 

 Heder (svarende til Natura 2000-betegnelsen Tørre dværgbusksamfund (heder))
 Indlandsklitter (svarende til Natura 2000-betegnelsen Indlandsklitter med lyng og visse og Indlandsklitter med åbne græsarealer med sandskæg og hvene)
 Overdrev
 Tørt kalksandsoverdrev (svarende til Natura 2000-betegnelsen Artsrige ovedrev eller græsheder på mere eller mindre sur bund)
 Tørt overdrev (svarende til Natura 2000-betegnelsen Meget tør overdrevs- eller skræntvegetation på kalkholdigt sand)
 Kalkoverdrev (svarende til Natura 2000-betegnelsen Overdrev og krat på mere eller mindre kalkholdig bund)
 Krat (svarende til Natura 2000-betegnelsen Enebærkrat på heder, overdrev eller skrænter og Overdrev og krat på mere eller mindre kalkholdig bund)

Se også 
 Naturtyper i Danmark
 Plantesociologisk klassificering

Noter

Litteratur 
 Peter Milan Petersen og Peter Vestergaard: Vegetationsøkologi, 4. udg. 2006, 
 Skov- og Naturstyrelsen: Danske Naturtyper i det europæiske NATURA 2000 netværk, 2000, 

Plantesamfund
David Perdue

David Alfred Perdue, Jr. (født 10. december 1949 i Macon) er en amerikansk republikansk politiker. Han var medlem af USA's senat valgt i Georgia fra 2015 indtil 2021.

Eksterne henvisninger 

Medlemmer af Senatet i USA
Personer fra Georgia
Kunihico Hashimoto

Kunihico Hashimoto (født 14. september 1904 i Tokyo, død 6. maj 1949 i Kamakura, Japan) var en japansk komponist, lærer, professor, violinist og dirigent.

Hashimoto studerede violin og direktion på Tokyo School of Music, og var som komponist i store træk selvlært, med undtagelse af senere studier på skolen. Han tog senere til Wien, hvor han studerede komposition hos Egon Wellesz, og hos hvem han blev introduceret til Alban Berg, Wilhelm Furtwängler og Bruno Walter.
Hashimoto studerede senere i sin karriere kortvarigt hos Arnold Schönberg i Los Angeles. Han var som komponist senromantiker.

Han har skrevet 2 symfonier, orkesterværker, kammermusik, korværker, balletmusik, sange, instrumentalværker for mange instrumenter etc.

Hashimoto blev en vigtig lærer og senere professor i komposition på Tokyo School of Music, hvor han underviste senere generationer af japanske komponister såsom Yasushi Akutagawa, Ikuma Dan, Akio Yashiro og Toshiro Mayuzumi.

Udvalgte værker 

 Symfoni nr. 1 (1940)  - for orkester
 Symfoni nr. 2 (1947)  - for orkester
 "Yoshida Palads" (1931)  - for orkester
 "Tre karakteristiske danse" (1927)  - for strygeorkester.

Kilde 
 Om Kunihico Hashimoto på musicweb-international.com

Komponister fra Japan
Violinister
Dirigenter fra Japan
Lærere
Professorer fra Japan
George Mihalache

George Mihalache (født i Pantelimon, Bukarest i Rumænien 23. april 1971) er en musiker eller Lăutari, der spiller cimbalom. Han er roma og specielt kendt som leder af orkestret Calibut Band, som i 2015 lavede debutpladen Travellers. George Mihalache modtog i 2015 Tinglutiprisen.

George Mihalache er søn af Andrei Mihalache, sanger og trækharmonikaspiller, og Georgeta Mihalache, født Alecu. Faren Andrei var del af den generation, om hvem George vurderer, at ”de bevarede sigøjnermusik under navnet Muzica Lautareasca, på trods af at Ceaușescu-styret ikke ville have, at roma musik kom for langt frem. Stjernerne var populære og havde derfor magt”. Forældrene lagde i opdragelsen vægt på at George og hans søskende skulle kende til Vesten og ikke være præget af det ret lukkede system, som Rumænien var under kommunismen. Tidligt havde han tilgang til klassisk musik, jazz og pop. ”Da vi voksede op, var det vores bedsteforældre, der var de første lærere. Her foregik alt efter gehør, fordi de derved kunne se, hvem der havde størst talent for musik. Jeg startede hos min farfar da jeg var 6 år, og lærte også lidt af min morfar, men efter et halvt år sagde farfar til min far, at jeg skulle have en ordentlig lærer på cimbalom. Jeg ville egentlig have startet ud på kontrabas, men jeg var for lille, og der fandtes ikke små kontrabasser dengang. Hjemme i lejligheden spillede vi desuden klaver, men cimbalom blev snart valget, ikke mindst fordi så kunne jeg tage ud og spille til bryllupper. Så ligesom de andre fra min generation gik jeg hos den dygtige musikpædagog, Victor Manu. Og fra 14-årsalderen begyndte jeg at spille rigtige jobs”, beretter George Mihalache.

George Mihalache turnerede med sin fars orkester, der efter Ceaușescus fald i 1989 begyndte at turnere i udlandet. Her mødte han i Danmark i 1992 sin kone Susanne Adina Mihalache, og George bosatte sig i København i 1994, og arbejdede som musiker på Hercegovina-restauranten i Tivoli i 12 år med sin far og bror, samt andre rumænske musikere.

Orkestre

The Mihalache Orchestra
Familieorkestret er en trio anført af far Andrei Mihalache på trækharmonika og ud over George med bror Meltiade Mihalache på violin.

Lelo Nika & Friends
George Mihalache har spillet med orkestret i over 20 år. Den er i 2015-udgaven en trio, bestående udover Mihalache af Lelo Nika og Thommy Andersson.

Bastian-Christensen-Mihalache
Peter Bastian er virtuos på klarinet, obo og fagot. Hans Jørgen Christensen er violinist. Musikken er en blanding af svensk, norsk og rumænsk folkemusik.

Christian Sievert & George Mihalache
George har spillet sammen med Christian Sievert i en årrække.

Dunia
Orkestret udgav debutpladen Dunia Tales i 2015 og fik stor ros i musikbladet Gaffa.

Calibut Band
Orkestret har udgivet debutalbumet Travelers i 2015, som fik stor ros i musikbladet Gaffa.

Referencer

Eksterne henvisninger 
 
 

Musikere fra Rumænien